શ્રુતિ ભલે ગમે તે કહે, પરંતુ તેની કિસ્મત સાથ આપી રહી નથી. તેની ફિલ્મો સાઉથમાં ભલે કમાલ કરતી હોય, પરંતુ બોલિવૂડમાં તેની હજુ એક પણ ફિલ્મ કમાલ કરી શકી નથી. તેના કરતાં તો પહેલી જ ફિલ્મ ‘શમિતાભ’માં તેની બહેન અક્ષરા હાસનની ભૂમિકાને લોકોએ વખાણી હતી. શ્રુતિના ભાગમાં બોલિવૂડમાં નાચવા-ગાવા સિવાયની કોઇ ભૂમિકા આવી નથી. કદાચ અહીં હજુ તેને અભિનય કરવાની તક જ મળી નથી. તેણે પોતાની જાતને કે પોતાની અભિનય ક્ષમતાને પુરવાર કરવી પડે તેવો એક પણ રોલ અહીં હજુ તેને મળ્યો જ નથી. તે કહે છે મારી પાસે તામિલ અને તેલુગુમાં ફિલ્મો છે. બોલિવૂડમાં તેની પાસે માત્ર એક જ ફિલ્મ ‘યારા’ છે. ‘રોકી હેન્ડસમ’ફ્લોપ જઇ ચૂકી છે, એમ પણ જો ‘રોકી’ ફિલ્મ સફળ હોય તો પણ તેની સફળતાનો એક ટકા જશ પણ તેના ભાગે નથી. તે ફિલ્મ માત્ર ને માત્ર જોનની છે.